Grande (elv i Bolivia)

Grande (spansk: Río Grande eller Río Guapay) er ei elv i Bolivia. 

Den har sitt utspring på sørhellingen av Sierra de Cochabamba, øst for byen Cochabamba. Den kalles her Rocha og krysser Cochabambabekkenet i vestlig retning. Etter 65 km snur elva mot sørøst og etter ytterligere 50 km løper den sammen med elva Arque i 2 350 meters høyde.

Etter samløpet kalles elva Caine over de neste 162 km, og renner fortsatt i ei sørøstlig retning, før den endrer navn til Grande. Etter i alt 500 km snur elva mot nodøst og renner i en vid kurve rundt byen Santa Cruz.

Etter 1 438 km løper Grande sammen med elva Ichilo, som er ei sideelv til Mamoré og tilhører Amazonasvassdraget.

Kategori:Elver i Bolivia
Kategori:Amazonas' vassdragsområde